Næstveds borgmester Carsten Rasmussen (S) er lige så klar til DM i kloge hænder, som Sosu-elever og tømrerlærlinge. Foto: Anna C. Møhl

Send til din ven. X Artiklen: Næstved er så klar til DM i Skills Modtagerens email * : Din e-mail * : Dit navn * : Evt. kommentar: *) skal udfyldes.

Næstved er så klar til DM i Skills

Næstved - 04. april 2019 kl. 05:37 Af Anna C. Møhl Kontakt redaktionen: sndk@sn.dk

Teltene er opvarmet, shuttlebusserne kører i pendulfart og talen er på plads.

Læs også: Lettere kaotisk start for gratisbusser ved DM i Skills

Borgmester Carsten Rasmussen er klar til at holde den syv minuter lange åbningstale, når DM i Skills åbner i dag i Næstved. Han er også klar til at tage imod ministre, borgmesterkolleger og alle de andre gæster, der ventes at komme til Næstved for at se Danmarks klogeste hænder kæmpe om mesterskaberne.

- Det er en kæmpe opgave for os at afvikle så stor en begivenhed, og ja, 10 millioner kroner er mange penge, men hvis Skills kan få 10-20 unge til at beslutte sig for at tage en erhvervsuddannelse, er pengene givet godt ud, siger Carsten Rasmussen til Sjællandske.

Med forventede 50.000 gæster fordelt over tre dage bliver det en af de største begivenheder, Næstved nogensinde har været vært for. Over de næste tre dage skal 273 talenter dyste i 40 fag.

Næstved Kommune har opgjort, at der er brugt 14.200 arbejdstimer for at kunne afvikle DM i Skills. Der er blandt andet samlet 13.000 kvadratmeter telte, lagt 7.000 kvadratmeter gulv, forbundet fem kilometer ledninger og opstillet 26 oliefyr.

relaterede artikler